
I n f o r m á c i a

o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi TAKÁČOVI, poverenému riadením Ministerstva pôdohospodárstva a rozvoja vidieka Slovenskej republiky (tlač 1412)
___________________________________________________________________


	Predseda Národnej rady Slovenskej republiky rozhodnutím č. 1477 z 9. júna 2026 pridelil návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi TAKÁČOVI, poverenému riadením Ministerstva pôdohospodárstva a rozvoja vidieka Slovenskej republiky (tlač 1412) na prerokovanie Výboru Národnej rady Slovenskej republiky pre pôdohospodárstvo a životné prostredie do určeného termínu konania schôdze Národnej rady Slovenskej republiky.

Predseda Národnej rady Slovenskej republiky zároveň určil, aby Výbor Národnej rady  Slovenskej republiky pre pôdohospodárstvo a životné prostredie ako gestorský výbor pripravil na schôdzu Národnej rady Slovenskej republiky správu o výsledku prerokovania uvedeného návrhu.
    
Na prerokovanie uvedeného návrhu bolo zvolané zasadnutie Výboru Národnej rady Slovenskej republiky pre pôdohospodárstvo a životné prostredie na 10. júna 2026. Výbor Národnej rady Slovenskej republiky pre pôdohospodárstvo a životné prostredie o predmetnom návrhu nerokoval, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.

	Výbor Národnej rady Slovenskej republiky pre pôdohospodárstvo a životné prostredie ako gestorský výbor dňa 10. júna 2026 o návrhu tiež nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.


Poslankyňa Zuzana Matejičková bola určená podľa § 80 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov za spoločnú spravodajkyňu k predmetnému návrhu a tiež poslanci Ivan Ševčík, Branislav Becík, Peter Kalivoda, Ján Kvorka, Boleslav Lešo a Igor Šimko, aby plnili úlohu náhradných spravodajcov.






Bratislava 10. júna 2026















 Ivan   Š e v č í k, v. r.

